 Proza - : - Poiana pasarii de aur de Mihaela Rascu : - Poiana pasarii de aur de Mihaela Rascu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Turnul... (Proza) > Apa... (Personale) > Marionete ... (Poezie) > inimi de... (Articol) > Sculptor... (Articol) > Am sa te... (Poezie) > intelesul... (Personale) > Cromatica... (Articol) > invitatie... (Personale) > Uniti si... (Articol) > Printul... (Proza) > Din polenul... (Articol) > Gandirea... (Personale) > Stapanul... (Proza) > Mureseni la... (Articol) > Mos Nicolae... (Poezie) > Parfumul... (Personale) > Contractul ... (Proza) > Festivalul... (Personale) > Aura... (Articol) > Jurnal de... (Personale) > Vadul... (Proza) > Dinspre... (Articol) > Printul... (Proza) > Pasi prin... (Articol) > De Paste ... (Poezie) > Trofeul ... (Proza) > Planul ... (Personale) > Vine... (Poezie) > Poveste din... (Proza) > Poveste din... (Proza) > Scrisoare... (Personale) > Saniuta ... (Poezie) > Sub crucea... (Poezie) > Povestea... (Proza) > Romania-pri... (Personale) > Fulgusorul... (Poezie) > Omul de... (Poezie) > Jucausa ... (Poezie) > Pompei ... (Proza) > "Nu va... (Personale) > La scoala ... (Poezie) > amurg ... (Poezie) > Cetatea... (Proza) > Basmaluta... (Proza) > Bujor si... (Proza) > Micul... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14106101 Poiana_pasarii_de_aur' > Vizionari: 1142 > Poiana pasarii de aur proza [ ] - - - - - - - - - - - - - - - - - - - - - - - - - de Mihaela Rascu [MyMosys ] 2017-04-22 | | Vorbesc batranii pe la porti, seara cand pruncii se-ndeamna la somn, ca n-ar fi poveste mai frumoasa si mai vrednica de lipit pleoapele cum este cea a poienii pasarii de aur. Nu se pot lauda multi ca stiu aceasta poveste! Ca sa meriti sa o asculti trebuie sa iubesti muntii, padurile, izvoarele, florile si mai ales pasarile. Daca indraznesti sa tragi cu urechea desi nu te feresti sa rupi florile si copacii si sa strici cuiburile pasarilor, te vei transforma pe loc in piatra! Spune drept acum, esti vrednic sa asculti povestea aceasta minunata? iata! intr-un sat de la poalele muntilor traia un fecior sarac pe numele lui ionica. Harnic era, nu-i vorba, doar ca nu-i era lui gandul la ziua de maine ca sa puna ceva agoniseala deoparte. Muncea in stanga si-n dreapta pe la oricine avea nevoie si ii cerea ajutorul, fara sa ceara rasplata pentru munca lui, multumindu-se cu ceva de-ale gurii si poate ceva de imbracat. Tare vesel mai era ionica! in timp ce muncea, fluiera de mama focului si nici pasarile nu il intreceau in cantec. in satul lui ionica, flacaii se luau la intrecere din te miri ce. N-a pus el prea mult la inima intrecerile acestea caci nimeni nu reusise inca sa il intreaca la munca sau la fluierat. Dar iata ca intr-o zi, in timp ce cara cativa busteni in curtea unui satean, il auzi pe acesta povestind cu feciorul sau: - Am auzit ca Mariuca, fata morarului, s-a hotarat sa se marite si ca il va lua de barbat doar pe acela care va purta la palarie penele pasarii de aur. - O fi Mariuca cea mai frumoasa, cea mai harnica si cea mai cuminte fata din sat, dar daca cere asa ceva eu zic odata ca ii lipseste mintea si a doua oara ca va ramane nemaritata, ii raspunse omul feciorului sau, pentru ca pasarea de aur nu exista. - Se spune ca a fot vazuta in poiana de sub coasta muntelui. - si cine spune ca a vazut-o? - Asa umbla vorba printre ciobani, tatuca! - Nu te poti lua prea mult dupa vorbele ciobanilor, rase omul, lor le place sa scorneasca povesti ca sa le treaca timpul mai usor la pasune. Povesti, nepovesti, fata morarului isi lua in serios spusele. Nici unul dintre feciorii care treceau pe la moara nu se putea lauda ca fata i-a aruncat macar o privire, ce sa mai spuna despre un zambet sau chiar o promisiune. Asa se face ca nu trecu mult pana cand padurea de langa poiana de sub coasta muntelui se umplu de feciori la panda, pusi pe vanat pasarea de aur. Cat despre ionica al nostru, din ziua in care auzise ce isi doreste Mariuca, flacaul nu isi mai gasi linistea. Mariuca nu numai ca era frumoasa, harnica si cuminte, asa cum o stia toata lumea din sat, ci era si singura fata de care flacaul nostru prinsese drag. Nu ca satul n-ar mai fi avut fete frumoase, harnice si cuminti, dar Mariuca avea o vorba dulce si blanda care ii inmuia lui ionica picioarele si un zambet care ii incretea nasul plin de pistrui si ii aducea gropite in obraji, facandu-l pe flacau sa nu mai poata scoate un cuvant, ca si cand n-ar fi invatat niciodata sa vorbeasca. Pesemne ca asta simteau fata de fata morarului si alti feciori daca era sa te iei dupa forfota din poiana. Una peste alta, insa, pasarea de aur nu se dadea nici macar vazuta, ce sa mai spun sa se dea prinsa. Trecura astfel zile, apoi saptamani, luni si in cele din urma ani, fara ca vreun fecior sa puna mana pe acea pasare de aur despre care ciobanii povesteau ca ar poposi in poiana. incet, incet, flacau dupa flacau renuntara cu totii la vanatoare, convinsi ca Mariuca se hotarase de fapt sa ramana singura la moara dupa ce tatal ei avea sa nu mai fie alaturi de ea. ionica insa nu renuntase la visul sau de a - si duce zilele, cate avea sa-i dea bunul Dumnezeu, alaturi de Mariuca. Dupa ce isi pierdu si el zile si nopti la panda fara rezultat, se hotari sa ii faca o vizita lui Baci stefan, cel mai batran dintre ciobanii din sat. Se vorbea ca Baci stefan stia cate-n luna si-n stele dar ca nu ii placeau oamenii si ii ocolea, traind o viata de pusinic. Asa se face ca, trezindu-se cu flacaul nostru la poarta, Baci stefan isi asmuti cei cinci caini ciobanesti pe care ii avea, gandind ca acestia, asa mari si fiorosi cum erau aveau sa il alunge pe nepoftit. Ei, dar ionica nu era vreun fricos care sa isi ia picioarele la spinare de frica unor caini ciobanesti. Facu ceea ce stia el cel mai bine sa faca: fluiera lung si ascutit catre caini si sa vezi minune, animalele se culcara cuminti la picioarele lui, lingandu-i cizmele ponosite. - ia, vezi-ti de drum, striga Baci stefan peste poarta, nu esti binevenit! isi chema cainii si intoarse spatele flacaului nostru. ionica nu astepta sa i se spuna mai multe, intra in curte si se porni din nou pe fluierat. Cainii ciulira urechile, dupa care incepura sa alerge prin curte fugarind oile si caprele pana ce Baci stefan incepu sa strige din toate puterile: - Ajunge! Ce vrei de la mine? Oprindu-se din fluierat, ii spuse ionica pentru ce a venit. - Ca sa afli povestea pasarii de aur trebuie sa imi slujesti fara plata timp de trei ani. Se invoi ionica, ce sa faca? Munci pe rupte alaturi de Baci stefan, fie soare, fie ploaie, fie ninsoare, fara sa se planga, timp de trei ani incheiati. Multumit de ajutorul flacaului, Baci stefan isi lua ramas bun de la ionica spunandu-i la despartire doar atat: - Pasarea de aur nu este doar o plasmuire, ea vine in poiana o singura data pe an, la inceputul primaverii. Daca e adevarat ceea ce cred eu despre tine, vei reusi sa ii afli singur povestea. Flacaul se intrista peste masura de putinele vorbe ale ciobanului. Pentru atat lucrase el pe branci timp de trei ani? Asteptase o poveste din care sa poata sa inteleaga cum sa faca sa prinda pasarea de aur. Fara poveste cum sa vaneze pasarea? Privind inapoi spre casa ciobanului isi dadu seama ca acei trei ani in slujba lui Baci stefan se incheiasera chiar la inceputul primaverii. Zapada se topise de tot pe culmile muntelui iar poiana de sub coasta era de-acum verde de iarba noua care o acoperise. Bun inteles ca ionica nu mai pierdu vremea si o lua la fuga spre poiana. Astepta ionica trei zile si doua nopti cocotat intr-un pom de la marginea poienii ca pasarea de aur sa se arate si abia cand se lasa cea de-a treia noapte, o lumina orbitoare il trezi de pe creanga pe care adormise rapus de oboseala. O minunatie de pasare se asezase in mijlocul poienii iar penele ei de aur luminau intreaga poiana, padurea si muntele. Cu inima zbatandu-i-se in piept gata sa-i sara afara, flacaul incepu sa fluiere incetisor. Pasarea incepu sa se legene in ritmul melodiei si inchise ochii de incantare. ionica atat astepta. Sari de pe creanga direct in poiana si prinse pasarea de aur. Speriata, aceasta incerca sa isi desfaca aripile, dar, vezi tu, flacaul o tinea strasnic sa nu aiba scapare. - Om bun, om bun, lasa-ma sa ma intorc la puii mei, incepu sa planga pasarea, vor muri de foame si de sete fara mine! Of, cat isi dorea ionica sa fie cu Mariuca, tot nu il lasa sufletul sa curme zilele pasarii de aur. Statu ce statu pe ganduri, dupa care ii ceru pasarii de aur in schimb sa-i dea una dintre penele ei stralucitoare. - Dar nu pot face asta, suspina pasarea de aur, daca imi smulgi chiar si o singura pana, eu am sa mor! in cele din urma, ionica isi lua gandul de la fata morarului si lasa pasarea libera. Aceasta isi intinse aripile si se ridica in zbor deasupra poienii. Deodata isi scutura puternic intregul trup si zeci de pene pufoase cazura la pamant ca o ploaie marunta de aur. imediat ce atinsera iarba, penele se transformara in flori, niste flori neasemuite, de un galben auriu, care umplura intreaga poiana cu stralucirea si parfumul lor. Ce sa mai faca acum bietul ionica? Culese o floare si isi impodobi cu ea palaria asa cum si-ar fi impodobit-o cu o pana, dupa care lua drumul morii. Mariuca tocmai pleca de acasa cand se intalni cu flacaul nostru. ii privi cu atentie palaria si un zambet larg ii increti nasul pistruiat, aducandu-i si gropitele in obraji: - Dar ce podoaba ai la palarie, ionica! Feciorul nu raspunse, bag seama ca iarasi frumusetea fetei il amutise cu totul. isi ridica mana la palarie, scoase floarea si o intinse fetei. Aceasta o lua si ii trase in piept parfumul. Nu trebuie sa va spun mai multe. Ca a fost floarea, ca a fost bunatatea flacaului, ca au fost ambele la un loc, fata morarului il indragi pe data pe ionica. S-au cununat asa cum se cuvine si au trait fericiti la moara de langa poiana. De atunci nimeni nu a mai vazut vreodata pasarea de aur dar, odata pe an, primavara, in poiana din coasta muntelui, infloresc flori galbene, stralucitoare si parfumate, care, in bataia vantului canta povestea pasarii de aur celor care stiu sa pretuiasca padurea, izvoarele, florile si pasarile. | index 'pageview'); 